呢點令tcg有異於一般嘅集換式咭－原則上，集換式咭可以純粹喺攞嚟搜集同儲嘅，但tcg仲係一種遊戲－玩家攞住自己儲咗嘅咭，可以跟官方嘅規則嚟玩某啲形式嘅遊戲。响實際應用上，玩tcg嘅玩家通常會用自己收藏咗嘅咭嚟組成自己嘅咭組，官方規則限住咗每副咭組一定要有某個數量嘅咭，例如魔法風雲會正路一副咭組會有60張咭，遊戲王一副咭組係40至60張咭，而爐石戰記就係一副咭組30張咭冇多冇少.